Երկար տարիներ անց այդ տարի մարմինը հանկարծակի հաղթեց և՛ սեփական կամքին, և՛ հոր ուրվականին: Մրսածության, ավելի վատ՝ վարակիչ հիվանդության պես տրվեց Ցանկությանը: Գիշեր ու ցերեկ անընդհատ սկսել էր մաստուրբացիա անել: Ամենաշատը վախենում էր բռնվելուց: Նախորդ գիշեր երազում տեսել էր, թե ինչպես են հայրն ու մայրը դուռը ծեծում, կողպեքը կոտրում ու տեսնում իրեն: Գոռոցների միջից տեսնում էր, ինչպես է մայրն իրեն համբուրում ու մեջքը շոյում, իսկ հայրը վրան թքելով ծեծում էր: Հոր խփած տեղը մայրը մի քիչ աշուրե էր քսում, կարծես այն բուժիչ հատկություն ուներ: Զզվանքով, դողալով արթնացավ, ճակատը քրտինքի մեջ կորել էր: